หุ้นไทยลงแรงตามตปท.
ดัชนีหุ้นไทยช่วงเช้าลงตามภูมิภาค กว่า 12 จุด ซื้อขายประมาณ 3 หมื่นล้านบาท
21 ก.พ. 2556

ดัชนีหุ้นไทยช่วงเช้าลงตามภูมิภาค กว่า 12 จุด ซื้อขายประมาณ 3 หมื่นล้านบาท
ดัชนีหุ้นไทยช่วงเช้าวันที่ 20 ก.พ.ร่วงลงแรง 12.08 จุด ลดลง 0.78% มาปิดที่ 1,534.56 จุด ด้วยมูลค่าการซื้อขาย 30,866.29 ล้านบาท ดัชนีแกว่งตัวในแดนลบตลอดระหว่าง 1,529.55-1,540.81 จุด
หลักทรัพย์ที่ซื้อขายสูงสุด 5 อันดับแรก ได้แก่
PTT มูลค่า 1,407 ล้านบาท  ปิด 350.00 บาท  -6.00 บาท  หรือ -1.69%
THCOM มูลค่า   818 ล้านบาท  ปิด  28.50  บาท  +1.00 บาท  หรือ +3.64%
SCB มูลค่า   804 ล้านบาท  ปิด 175.00 บาท  -0.50 บาท  หรือ -0.28%
BANPU มูลค่า  800 ล้านบาท   ปิด 393.00 บาท  +15.00 บาท  หรือ +3.97%
PTTEP มูลค่า 691 ล้านบาท  ปิด 158.00 บาท  -2.50 บาท  หรือ -1.56%
นักวิเคราะห์บริษัทหลักทรัพย์(บล.)ธนชาตคาดว่าดัชนีหุ้นวันนี้ปรับลดลงตามตลาดหุ้นภูมิภาค หลังรายงานการประชุมธนาคารกลางสหรัฐ(เฟด)  เมื่อคืนนี้ บ่งชี้ว่าคณะกรรมการกำหนดนโยบายการเงินบางส่วนมีความเห็นว่าไม่มีความจำเป็นที่ต้องใช้มาตรการผ่อนคลายเชิงปริมาณ(คิวอี) จนอัตราการว่างงานต่ำกว่าระดับ 6.5% ซึ่งส่งผลให้ราคาสินค้าโภคภัณฑ์ปรับลดลงแรง โดยราคาน้ำมันดิบ เบรนท์ปรับลดลง 1.63% เมื่อคืนที่ผ่านมา และคาดว่าจะเป็นปัจจัยกดดันหุ้นกลุ่มพลังงานวันนี้ ด้วยการลดลง บริเวณ 1,536-1,540 จุด
ทั้งนี้แนะนำ “ซื้อ” หุ้นบริษัทจัสมิน ( JAS) และคาดการพักฐานใกล้จบ กลุ่มหุ้นหลัก แนะนำ “ซื้อ” ธนาคารกสิกรไทย( KBANK)ธนาคารทหารไทย(TMB)บริษัทกันกุลเอ็นจิเนียริง(GUNKUL)บริษัทชินคอร์ปอเรชัน( INTUCH)ธนาคารเกียรตินาคิน(KK)บริษัทสามารถคอร์ปอเรชัน(SAMART)บริษัทกรุงเทพดุสิตเวชการ(BGH)บริษัทเอเชี่ยนพร็อพเพอร์ตี้ดิเวลลอปเมนท์( AP)บริษัทควอลิตี้เฮ้าส์(QH)และบริษัทแสนสิริ( SIRI )ต่อเนื่อง นำ โดยบริษัทพีทีทีโกลบอลเคมิคอล(PTTGC ) และแนะนำ “ซื้อ” JAS ด้วยเป้าหมายระยะสั้นที่ 6.35 และ 6.60 บาท ขณะที่เป้าหมายทางพื้นฐานที่ 8.00 บาท